หุ้น16ส.ค.ปิดลบ9.30จุด
หุ้น16ส.ค.ปิดที่1,077.02จุดลดลง 9.30 จุด มูลค่าซื้อขาย 27,800บาท
16 ส.ค. 2554

หุ้น16ส.ค.ปิดที่1,077.02จุดลดลง 9.30 จุด มูลค่าซื้อขาย 27,800บาท




ดัชนีหุ้นวันที่ 16 ส.ค. ปิดที่ระดับต่ำสุดของวัน 1,077.02 จุด ลดลง 9.30 จุด หรือ 0.86 % และแตะระดับสูงสุด 1,091.35 จุด มูลค่าการซื้อขาย 27,800 ล้านบาท
นายสมชาย เอนกทวีผล ผู้อำนวยการ ฝ่ายวิเคราะห์ บล.ฟินันเซีย ไซรัส เปิดเผยว่า วันนี้หุ้นปิดระดับต่ำสุดของวัน เนื่องจากตอนนี้ดัชนีหุ้นไทยเริ่มเข้าสู่ช่วงการปรับฐาน หลังปรับเพิ่มขึ้นติดต่อกันหลายวันทำการ ประกอบกับตัวเลขเศรษฐกิจหลายประเทศในยุโรปที่ออกมาไม่ค่อยดีนัก ทำให้นักลงทุนเริ่มกลับมากังวลเรื่องภาวะเศรษฐกิจอีกครั้ง
อย่างไรก็ตามมองว่า ดัชนียังแกว่งตัวผันผวนในทั้งแดนบวกและลบ แต่ในระยะสั้นมีโอกาสฟื้นตัวทางเทคนิค (รีบาวน์) ขึ้นได้ เนื่องจากนักลงทุนยังรอมาตรการแก้ปัญหาเศรษฐกิจในยุโรป รวมถึงผลการประชุมระหว่างผู้นำของฝรั่งเศลและเยอรมนีว่าจะมีแนวทางแก้ไขปัญหาวิกฤตการเงินอย่างไร
นอกจากนั้น นักลงทุนควรรอการแถลงนโยบายของรัฐบาลชุดใหม่ว่าจะมีผลกระทบกับบริษัทจดทะเบียนอย่างไรบ้างทั้งปัจจัยลบและปัจจับบวกที่จะเกิดขึ้นในสัปดาห์หน้า
ทั้งนี้ประเมินแนวรับพรุ่งนี้ (17 ส.ค.) ที่ 1,070 จุด และแนวต้าน 1,090 จุด ส่วนด้านกลยุทธ์ หากราคาหุ้นอ่อนตัว แนะนำเลือกลงทุนหุ้นรายตัวที่เกี่ยวข้องกับการบริโภคในประเทศ
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
PTT          มูลค่าการซื้อขาย  1,519  ล้านบาท ปิดที่ 323 บาท ลดลง 4.00 บาท (-1.22 %)
KBANK    มูลค่าการซื้อขาย  1,010 ล้านบาท ปิดที่ 131.50 บาท ลดลง  2.00 บาท (-1.50%) 
BBL         มูลค่าการซื้อขาย  986 ล้านบาท ปิดที่ 158.00 บาท ลดลง  1.50 บาท (-0.94%) 
TOP         มูลค่าการซื้อขาย  963 ล้านบาท ปิดที่ 69.75 บาท ลดลง 0.75 บาท (-1.06%) 
SCB         มูลค่าการซื้อขาย  895 ล้านบาท ปิดที่ 117.00 บาท ลดลง 2.00 บาท (-1.68%)